《春日即事》
唐代·耿湋

芳菲那变易，年鬓自蹉跎。室与千峰对，门唯二仲过。

宦情知己少，生事托人多。草色微风长，莺声细雨和。

几时犹滞拙，终日望恩波。纵欲论相报，无如漂母何。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。